ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትምህርቲ፡ ቅሬታ ዝመልኦ ውጽኢት ሃገራዊ ፈተና ትምህርቲ 16 ነሓሰ 2019 ምንጪ ስእሊ, NEAEA መእተዊ ላዕለዋይ ትካላት ትምህርቲ ኢትዮጵያ ዝኾነ ፈተና መዛዘሚ ካልኣይ ብርኪ ኣብያተ ትምህርቲ ዕላዊ ካብ ዝኸውን ጀሚሩ፡ ዝተፈላለዩ መልክዓት ዘለዎም ቅርታት እናተልዓሉዎ ይርከብ። ቀዲሙ ዝተልዓለ ቅርታ፡ ኣብቲ ፈተና ሓፈሻዊ ጽቡቕ ውጽኢት ዘመዝገቡ ተምሃሮ ከይተረፉ 'ስኮላስቲክ ኣፕቲቱድ' እናተብሃለ ዝጽዋዕ ፈተና ትሑት ውጽኢት ምምዝጋቦም ዝምልከት እዩ። ከምኡ ድማ ቢሮ ትምህርቲ ክልላት ትግራይን ኦሮምያን፡ ሓፈሻዊ ውጽኢት እቲ ፈተና ጸገም ከም ዘለዎ ገሊጾም፤ ቅርትኦም ኣቕሪቦም ኣለዉ። ኣብዚ ሰሙን፡ ኤጄንሲ ምዘና ትምህርትን ፈተናን፡ ንውጽኢት ኣፕቲትዩድ ዘጻሪ ኮሚቴ ከም ዘጣይሸ ኣፍሊጡ'ዩ። ኣብ እዋን ሃገራዊ ፈተና ዝወለዳ ኢትዮጵያውያን ተመሃሮ ኣደታት ኢትዮጵያ፡ "ቅቡልነት ሃገራዊ ህንጸት ኣብ ፈተና ወዲቑ" ሒጃበይ ኣይኣልን ስለዝበለት ከይትፍተን ዝተኸልከለት ናይጀርያዊት ቢቢሲ ዘዘራረቦ ዳይሬክተር ኮሚዩኒኬሽን እቲ ኤጀንሲ ኣቶ ረዲ ሺፋ ብደረጃ ክልል ከምዚ ዓይነት ቅረታ ክቐርብ ንመጀመርታ ግዘ ምዃኑ ተዛሪቡ። ኣይተ ረዲ ከም ዝበሎ፡ እቲ ፈተና ዝእርም ሶፍትዌርን መሽንን ካብ ዓዲ እንግሊዝ ዝመጽአ ከም ዝኾነን ቅድም ኢሉ ኣብ ስራሕ ዝወዓለ ምዃኑን እዩ ዝዛረብ። እቲ ኤጀንሲ ፈተና 10ይ ክፍሊ ከም ዘሰናድእ ዝገለጸ ኣቶ ረዲ፡ ፈተና 12 ግን ብዩኒቨርሲቲ ኣዲስ ኣበባ ከም ዝዳሎ ሓቢሩ። ኣብ ውሽጢ ትካላት ምርምር ዩኒቨርስቲ ኣዲስ ኣበባ ዘለው ሰብ ሞያ ድማ፡ ፈተና ሕድሕድ ዓይነታት ትምህርቲ የዳልው። ይኹን'ምበር እቲ ፈተና ተረኪቡ፤ ናይ ምዝርጋሕን ምእራምን ከምኡ'ውን ውጽኢት ምግላጽን ሓፈሻዊ ምሕደራን፡ ሓላፍነት እቲ ኤጀንሲ እዩ። መምዘኒ መረጋገፂ ብቕዓት ቅድሚ ምረቓ፥ ፅሬት ትምህርቲ የረጋግፅ'ዶ?
